als_Latn dik_Latn sag_Latn
Historia prekëse e fëmijëve me sëmundjen e rrallë, duken të plakur/ Video-Foto
Një motër dhe një vëlla nga India, 7 vjeçe dhe 18 muajsh, vuajnë nga një sëmundje e rrallë e cila i bën ata të duken të plakur.
Pamja e tyre është shumë ndryshe nga fëmijët normal, ata kanë lëkurë të varur dhe të rrudhur. prindërit e tyre dëshpërimisht dëshirojnë që t’i kurojnë, por mjekët thonë se sëmundja e tyre nuk ka kurë.
Vajza 7 vjeçare e cila kupton pak më tepër, tregoi për ‘Daily Mail’ se si e emërtonin në shkollë.
“Unë e di që jam ndryshe nga fëmijët e tjerë, kam një fytyrë ndryshe, një lëkurë ndryshe dhe një trup ndryshe. Unë kam një fytyrë të varur ndërkohë që fëmijët e tjera kanë një pamje shumë normale. Në shkollë fëmijët më quajnë gjyshe, zonjë e vjetër apo edhe majmun”, shprehet vogëlushja Anjali Kumari.
Prindërit shprehen se kjo sëmundje po u copëton zemrën pasi nuk mund t’i shikojnë dy fëmijët e tyre në këtë gjendje, dhe të përgojuar nga njerëzit e tjerë. Ata ende shpresojnë se mund të ketë një kurë për ta.
Nëna e fëmijëve shprehet se veç pamjes së jashtme, vajza e saj ka dhimbje këmbësh dhe se ajo mundohet gjithmonë t’ia masazhojë por kjo nuk ja ndalon dhimbjen.
Ndërkohë që mjekët janë shtangur nga kjo lloj sëmundjeje kaq e rrallë, pasi edhe në familjen e fëmijëve, prindërit dhe motra më e madhe janë normalë.
als_Latn als_Latn als_Latn als_Latn als_Latn als_Latn als_Latn als_Latn